<|BOT|>صباح الخير يافندم حرصا منا علي تقديم خدمه افضل لحضرتك برجاء تقييم مستوي الخدمه وترك التعليق الخاص بك في نهايه المحادثه<|end_BOT|>
<|BOT|>ازاي اقدر اساعد حضرتك ؟<|end_BOT|>
<|customer|>حضرتك انا قدمت في حساب الادخار من حوالي 8 او 9 ايام<|end_customer|>
<|customer|>و مضيت كل الاوراق<|end_customer|>
<|customer|>و مازال الابلكيشن كاتبلي في خانه الادخار عقدك تحت المراجعه<|end_customer|>
<|BOT|>ممكن تاريخ امضاء العقد<|end_BOT|>
<|customer|>مش متذكر بالتحديد و لكنه كان في حدود 10 ايام<|end_customer|>
<|BOT|>لابد من تحديد التاريخ استاذ مصعب<|end_BOT|>
<|BOT|>علشان نقدر نحدد المشكله وكيفيه حلها<|end_BOT|>
<|customer|>و حضرتك انا اقدر اوصل للتاريخ ازاي<|end_customer|>
<|customer|>انا قدمت مشكلتي بالتفصيل<|end_customer|>
<|customer|>اعتقد ان الداتا بتاعه الكارت الاصفر كفايه ؟<|end_customer|>
<|BOT|>الداتا موجوده ولكننا نحتاج لمعلومه اساسيه هتحدد لنا مسار المساعده التي لابد ان نقدمها لحضرتك<|end_BOT|>
<|customer|>و حضرتك انك تساليني عن تاريخ امضاء عقد دا شيء مش منطقي لاني مباخدش نسخه من العقد<|end_customer|>
<|customer|>انا لو معايا نسخه من العقد كنت كتبتلك تاريخ الامضاء<|end_customer|>
<|customer|>يا استاذه هاجر بعد اذن حضرتك<|end_customer|>
<|customer|>انا عايز حل لمشكلتي بدون اي تعقيدات<|end_customer|>
<|customer|>مظنش ابدا ان في عميل اساسا هيحفظ تاريخ امضاء العقد<|end_customer|>
<|customer|>خصوصا لما يكون الفرع نفسه مبيديش العميل نسخه من العقد<|end_customer|>
<|customer|>فبعد اذن حضرتك كل الداتا بتاعتي عندك و اكيد في حل<|end_customer|>
<|BOT|>استاذ مصعب حضرتك ظاهرلك ايه علي التطبيق في بند طلب الادخار ؟<|end_BOT|>
<|BOT|>بالفعل بنحاول المساعده استاذ مصعب<|end_BOT|>
<|customer|>عقدك تحت المراجعه<|end_customer|>
<|customer|>و تحتها اعلام ان العمليه اقصاها 7 ايام<|end_customer|>
<|customer|>و انا مقدم من وقت اطول من 7 ايام<|end_customer|>
<|BOT|>الفكره انها ليست 7 ايام عاديه لكنهم 7 ايام عمل<|end_BOT|>
<|BOT|>اي ابتداء من اليوم التالي للامضاء وباستثناء الجمعه والسب<|end_BOT|>
<|BOT|>والسبت<|end_BOT|>
<|customer|>تمام<|end_customer|>
<|customer|>بردو مازال الوقت اطول<|end_customer|>
<|customer|>يعني بعد اذنك حضرتك<|end_customer|>
<|customer|>لو تعرفيني امتى يكون الحساب جاهز<|end_customer|>
<|customer|>ابقا شاكر جدا<|end_customer|>
<|BOT|>للاسف استاذ مصعب عاوزين نساعد حضرتك بكل تاكيد بس علشان نقدر نحقق دا لابد من تحديد تاريخ وحضرتك تكن المسئول عنه<|end_BOT|>
<|customer|>طيب تمام شكرا لحضرتك و انا هروح بنفسي للفرع<|end_customer|>
<|BOT|>لانه علشان نقدم طلب بالتاخير لابد ان نحدد للاداره في الطلب ذاته تاريخ امضاء العقد كاسناد انه بالفعل تم التاخير عن المده المحدده<|end_BOT|>
<|customer|>تمام شكرا<|end_customer|>
<|customer|>شكرا لوقتك<|end_customer|>
